Poche setimane drìo ła prusision, ł'epidemia subiva prima un garbéto rałentamento par po' adaxiéto regredir fin a destuàrse definitivamente 'ntel novenbre 1631. El biłancio finàl xe stà stimà in squaxi 47 000 morti nel soło teritòrio çitadìn (oltra un quarto de ła popołasion) e squaxi 100 000 'ntel teritòrio del Dogado . El goerno gà ałora decretà de ripèter ogni ano, in segno de ringrasiamento, ła prusision in onor de ła Madona da quel momento ciamàda de ła ""Sałute"".